אל-פונדוק

אל-פונדוק (בערבית: الفندق; תעתיק מדויק: אַלְפֻנְדֻק) הוא כפר פלסטיני, במערב השומרון, במרחק כ-15 ק"מ ממזרח לקלקיליה וכ-13 ק"מ מדרום-מערב לשכם. הכפר נמצא בנפת קלקיליה של הרשות הפלסטינית. בשנת 2012 החליטה הרש"פ שפונדוק והכפר הסמוך ג'ינסאפוט יהיו תחת מועצה מקומית אחת.

שטח הכפ מסווג כשטח B, אך כביש 55 העובר במרכז הכפר נמצא בשטח C בו האחריות האזרחית והביטחונית בידי ישראל.

מקור השם 
מקור שמו של הכפר הוא ככל הנראה בפונדק שהיה על הדרך הקדומה לשכם שעברה במקום. בערבית: فندق הוא פונדק אכסניה, מלון וכד'.  וילנאי מביא שמקור השם פוּנְדוּק (פ' רפויה) הוא במלה היוונית העתיקה - פונדוקיון (ביוונית מודרנית פָנְדוֹקִיוֹ πανδοχείο) שמשמעותה: אכסניה.

היסטוריה 
לפי כְרוֹנִיקָה, רישום היסטורי, של השומרונים - הכפר נזכר כמקום מושבם בתקופת ימי הביניים.

תושבי הכפר מוצאם מכפר "ג'בעיית" ליד "דומא" בבקעת הירדן. הוא גם קלט פליטים מ"כפר קרע" שהיה בוואדי פרעה והוחרב על ידי כפר שכן, "כפר תלת" עקב סכסוך מקומי. פלג ממנו הקים את "כפר קרע" בוואדי עארה.

בשנת 2006 נאמד מספר תושביו ב-659. 

באל-פונדוק נמצא בית ספר תיכון ובו כ-600 תלמידים מיישובי הסביבה, וכן מרכז רפואי אזורי. המועצה המקומית מספקת שירותים עירוניים, בהם מים וחשמל, ליישובי הסביבה. באזור התעשייה של הכפר ישנם מספר עסקים בתחום השיש. חנויות ומוסכים נמצאים בצידי הכביש הראשי (כביש 55) העובר באמצע הכפר, וגם ישראלים נוהגים לקנות ולמכור מוצרים במקום.

אתרים 
מצפון לכפר מצויה מערת נטיפים הכלולה ב"שמורת מערת לקף". בדרך היוצאת מהכפר לעמנואל נמצאת שלולית חורף בשם בִּרִכֶּת אֶל פֻנְדֻק (מוכרזת כשמורת טבע "שלולית פונדוק") ובה מצוי ריכוז נדיר של הצמח דמסון כוכבני. בפי תושבי המקום השלולית נקראת "בִּירְכֶּת עָסְכּוּר" בדומה לשמה של הח'רבה הסמוכה

אירועי טרור
 ב-19 בנובמבר 2007 נרצח בכפר עידו זולדן, בן 29 משבי שומרון. במקום הרצח הוצב גל-עד לזכרו.
 ב-25 באוקטובר 2022 התרחש פיגוע דקירה בחנות בכפר, בו נרצח שלום סופר, .

קישורים חיצוניים

הערות שוליים 

פונדוק
פונדוק
יישובים שומרוניים לשעבר